তীব্র তাপপ্রবাহের পর জেলায় জেলায় স্বস্তির বৃষ্টি, শিলাবৃষ্টি

ওয়েব ডেস্ক: চলছে ফাল্গুনের শেষ। কিন্তু তার আগেই পশ্চিমবঙ্গে জ্যৈষ্ঠ মাসের মত গরম। ইতিমধ্যেই রাজ্যের বেশকিছু জেলায় তাপমাত্রা ৪০ ডিগ্রি ছুঁয়েছে। আলিপুর আবহাওয়া দফতরের পক্ষ থেকে আগেই পূর্বাভাস ছিল সপ্তাহান্তে রাজ্যের বেশকিছু জেলায় তীব্র তাপপ্রবাহের পরিস্থিতির সৃষ্টি হবে। তাপপ্রবাহের সতর্কতা জারি করা হয়েছিল পশ্চিম বর্ধমান, মেদিনীপুর, বাঁকুড়া, পুরুলিয়া, বীরভূম এবং ঝাড়গ্রামে। এসব জায়গায় তাপমাত্রা ৪০ ডিগ্রি ছুয়েছিল বলে জানা যাচ্ছে। কিন্তু বিকেল হওয়ার সঙ্গে সঙ্গেই এল স্বস্তির খবর।

আরও পড়ুন: তাপপ্রবাহের সতর্কতা, তারপর নামবে বৃষ্টি কী বলছে হাওয়া অফিস?

রাজ্যের বেশকিছু জেলায় বিকেল নামার সঙ্গে সঙ্গে ঝেঁপে নামল বৃষ্টি। হুগলী, বাঁকুড়া, পূর্ব বর্ধমান, এবং আলিপুরদুয়ারে বজ্রবিদ্যুৎ সহ ঝেঁপে হল বৃষ্টি। তাতে হঠাৎ করেই যে তীব্র গরমে হাঁসফাঁস পরিস্থতির যে আবহ তৈরি হয়েছে তার থেকে কিছুটা হলেও মুক্তি পাবে সকলে। বাঁকুড়ায় ব্যাপক শিলাবৃষ্টি হয়েছে বলে জানা যাচ্ছে। বড় বড় শিলাতে ছেয়ে যায় গোটা মাঠ চত্বর। তীব্র গরম থেকে স্বস্তি মিললেও রয়েছে আলু চাষে ক্ষয়ক্ষতির আশঙ্কা।

তবে গরমে যে এবার নাজেহাল অবস্থা হতে চলেছে বঙ্গবাসীর তা বলার অপেক্ষায় আর নেই। মার্চের মাঝামাঝি রাজ্যে যা অবস্থা এর থেকেই খানিকটা স্পষ্ট এপ্রিল-মে মাসে তীব্র দহন জ্বালায় পুড়তে চলেছে বঙ্গ।

দেখুন অন্য খবর